सैलानी बढ़े, ट्रैफिक समस्या हुई गंभीर
िशमला शहर में लगा जाम,आम लोगों के साथ आम जनता भी हुई परेशान।
शिमला | हिल्सक्वीन में सैलानियों की तादाद बढ़ने से ट्रैफिक की समस्या भी बढ़ गई है। क्रिसमस मनाने के लिए हरियाणा, चंडीगढ़, पंजाब आदि राज्यों से भारी संख्या में सैलानियों के पहुंचने से पुलिस के ट्रैफिक इंतजाम धरा शाही हो गए और सड़कों पर हर कहीं जाम लगते रहे। गाडिय़ां सरक-सरक कर आगे बढ़ती रही और सैलानी परेशान होते रहे। शहर के सर्कुलर रोड और विक्ट्री टनल, 103 आदि जगहों पर अधिक जाम रहे। वहीं लक्कड़ बाजार सड़क भी वाहनों से भरी रही। ट्रैफिक जाम का सिलसिला देर शाम तक जारी रहेगा। आलम यह रहा है कि सर्कुलर रोड स्थित लिफ्ट से छोटा शिमला तक पहुंचने में लगभग पौने घंटे तक समय लगा। हालांकि, जाम हटाने के लिए ट्रैफिक पुलिस के कर्मचारी मौके पर रहे, लेकिन अधिक वाहनों के चलते वे बेबस नजर आए। शुक्रवार को क्रिसमस ही था। अभी आगे न्यू ईयर सेलिब्रेशन बाकी है। 31 दिसंबर को गुजरते साल को विदाई और नए साल के अभिनंदन के लिए रिज पर हर साल हजारों की तादाद से सैलानी जुटते हैं। पुलिस ने सैलानियों की सुविधा के लिए 19 दिसंबर से ट्रैफिक पुलिस के साथ ही अफसरों को भी मैदान में उतारा है।
hin_Deva hin_Deva hin_Deva